# Annikka Konttori-Gustafsson

### Wikipedia

Annikka Konttori-Gustafsson (s. 1953) on suomalainen pianisti, joka toimii tällä hetkellä Sibelius-Akatemian pianomusiikin lehtorina.

Annikka Konttori-Gustafsson on opiskellut pianonsoittoa Lahden musiikkiopistossa 1966-72 ja Sibelius-Akatemiassa 1972-74 ja 1978-79 Izumi Tatenon johdolla. Lisäksi hän on opiskellut Detmoldin musiikkikorkeakoulussa 1974-76 ja Berliinissä Hochschule der Künste -musiikkikorkeakoulussa 1976-78Klaus Schilden johdolla. Hän on suorittanut pianonsoiton diplomitutkinnon Sibelius-Akatemiassa 1978 ja loppututkinnon Berliinissä samana vuonna. Vuonna 2001 hän suoritti musiikin tohtorin tutkinnon Sibelius-Akatemiassa.

Hän piti ensikonserttinsa vuonna 1978 Helsingissä. Konttori-Gustafsson on pitänyt soolo- ja kamarimusiikkikonsertteja Suomessa, ympäri Eurooppaa ja Yhdysvalloissa sekä tehnyt radio- ja TV-nauhoituksia kotimaassa ja ulkomailla. Hän sai neljännen palkinnon vuoden 1973 Maj Lind -pianokilpailussa ja osallistunut kansainväliseen Géza Anda -pianokilpailuun Zürichissä vuonna 1982

Konttori-Gustafsson tunnetaan erityisesti kamarimuusikkona, jolle läheisintä ohjelmistoa ovat ranskalainen 1900-luvun musiikki sekä aivan uusin suomalainen musiikki. Hän on kysytty kantaesittäjä johtavien suomalaisten modernistien (mm. Paavo Heininen, Jukka Tiensuu) keskuudessa. Konttori-Gustafsson esiintyy mielellään epätavallisissakin kokoonpanoissa. Viime aikoina hän on tehnyt tunnetuksi duo-ohjelmistoa pianolle ja uruille urkutaiteilija Jan Lehtolan kanssa.

Konttori-Gustafssonin pianismille on ominaista kokonaisvaltainen eläytyminen, joka saa joskus jopa meditatiivisia piirteitä. Hän on parhaimmillaan hetkellisten tunnetilojen herkkänä tulkkina, joka onnistuu loihtimaan flyygelistä niin eteeristen ja mystisten kuin seesteistenkin sävyjen kirjon.

Tohtorintutkinnon jälkeen Konttori-Gustafsson on sen jälkeen valittu Sibelius-Akatemian tohtorikoulutusyksikön DocMusin johtajaksi. Konttori-Gustafsson tunnetaan myös taitavana pedagogina. Hän on toiminut pianonsoiton opettajana Länsi-Helsingin musiikkikoulussa 1978-81, säestäjänä ja pianonsoiton tuntiopettajana Sibelius-Akatemiassa 1980-83 ja pianonsoiton lehtorina Sibelius-Akatemiassa vuodesta 1983.

Konttori-Gustafssonin aviomies, Kaj-Erik Gustafsson, on tunnettu säveltäjä, kirkkomuusikko ja pedagogi.

Haettu osoitteesta http://fi.wikipedia.org../../../a/n/n/Annikka_Konttori-Gustafsson_a5dd.html

Luokka: Suomalaiset pianistit

##### Views

- Artikkeli
- Keskustelu
- Nykyinen versio

##### Etsi